**Otvoren konkurs za upis 33. generacije obrazovnog programa Studije budućnosti**

Beogradska otvorena škola raspisuje konkurs za upis nove, 33. generacije jednogodišnjeg obrazovnog programa Studije budućnosti.

Ako imaš do 27 godina, studiraš na nekom od univerziteta u Srbiji i želiš da se razvijaš van okvira formalnog obrazovanja, da stičeš znanja i veštine koje savremeno društvo zahteva i da se povežeš sa vršnjačkom zajednicom koja deli tvoje vrednosti – prijavi se!

Program je namenjen studentima i studentkinjama koji će u oktobru 2025. godine biti na:

* trećoj ili završnoj godini osnovnih studija,
* apsolventskom statusu, ili
* master studijama na nekom od univerziteta u Srbiji.

**Šta te očekuje na Studijama budućnosti?**

Obrazovni program se realizuje u periodu od oktobra 2025. do maja 2026. kroz četiri ključne celine:

**Predavanja znanja**

U okviru dva modula – Znanja za budućnost i Novi svet – obrađuju se najvažnije teme današnjice:

* globalni konflikti i krize,
* politički i društveni procesi,
* psihološke pojave i mentalno zdravlje,
* finansije i bankarstvo,
* klimatske promene,
* nove tehnologije i digitalna transformacija.

**Predavanja vode renomirani predavači iz akademskog, civilnog i poslovnog sektora.**

**Radionice veština**

Cilj radionica je da te osnaže za svet rada i svakodnevne životne izazove.

Kroz oblasti Veštine budućnosti i Upravljanje karijerom i radne prakse, steći ćeš:

* veštine govorništva i javnog nastupa,
* tehnike samoprezentacije i pripreme za intervju,
* znanja o planiranju karijere, pisanju CV-a i pronalaženju prilika za praksu.

**BOŠ ti pruža i podršku u pronalaženju radne prakse u skladu s tvojim interesovanjima**.

**Mentorski program**

**Na osnovu tvojih interesovanja i ciljeva, dobićeš mentora/mentorku**, uspešnu i inspirativnu osobu iz sveta nauke, umetnosti, civilnog društva, medija ili privrede, koja će te pratiti kroz profesionalne i lične dileme i pomoći ti da ih prepoznaš i savladaš.

**Psihološka podrška**

Kroz tematske radionice radićeš na sebi i:

* boljem razumevanju sopstvenih emocija,
* uspostavljanju kvalitetnih odnosa sa drugima,
* razvoju slike o sebi i emocionalne otpornosti.

**Slobodne aktivnosti**

Program pruža i prostor za neformalno učenje, zajedništvo i zabavu.

Polaznici i polaznice učestvuju u:

* Zimskoj školi timskog rada, trodnevnom putovanju sa ciljem povezivanja i učenja kroz praksu,
* posećivanju pozorišta, bioskopa i kulturnih događaja,
* druženjima uz društvene igre i neformalne tematske večeri,
* književnom klubu u kojem se zajednički analiziraju i diskutuje o savremenim delima.

**Kako izgleda proces selekcije?**

* Prijavljivanje putem online formulara,
* Testiranje opšte informisanosti, ličnosti i veština,
* Intervju sa članovima tima.

Konkurs je otvoren do 15. septembra 2025. u 23:59. Više informacija i link za prijavu pronađi u [**sledećem dokumentu**](chrome-extension://efaidnbmnnnibpcajpcglclefindmkaj/https:/www.bos.rs/sb/uploaded/Konkurs_SB_2025.pdf). Postani deo zajednice koja aktivno promišlja i oblikuje budućnost!